Publication: Magyar Közlöny
Issue: MK-2003-91 (Year: 2003, Number: 91)
Era: 1990-2004
Section: 1.5. Az 1.3. pont b) és c) alpontjai esetében, amennyiben a húskészítmények és egyes egyéb állati eredetû termékek elõállításának és forgalomba hozatalának élelmiszerhigiéniai feltételeirõl szóló 20/2003. (II. 28.) FVM rendelet
Paragraph Index: 419

6. Árubemutatás 6.1. Kirakatba, árusító pultok tetejére (árubemutatás stb.) élelmiszer csak a rá vonatkozó tárolási feltételek biztosításával, a szakosított tárolás szabályai szerint, a romlás- 2003/91. szám tól, szennyezõdéstõl és a napsugárzástól védetten helyezhetõ. Nyitott kirakatban csomagolatlan vagy hûtést igénylõ élelmiszert — a nyers zöldség és gyümölcs kivételével — nem szabad elhelyezni. 6.2. Díszítõelemek, élelmiszert utánzó makettek és egyéb tárgyak mérgezõ hatású anyagot nem tartalmazhatnak. Az élelmiszerrel összetéveszthetõ tárgyakat feltûnõen jelölni kell. 6.3. Az élelmiszerek megjelölésére alkalmazott feliratokat, árjelzõket csak olyan anyagból szabad készíteni, amely az árut nem szennyezi. Azokat úgy kell elhelyezni, hogy az élelmiszerrel ne érintkezzenek. A csomagolt élelmiszerek jelölésére — helyben csomagolás esetén is — csak olyan címke, illetve ragasztóanyag használható, amely egészségre ártalmas anyagot nem tartalmaz. 6.4. Az élelmiszereket tilos olyan élelmiszerrel vagy anyaggal díszíteni, amely azt szennyezheti.

Source: https://magyarkozlony.hu/hivatalos-lapok/af962c64796fb96f6e5e5de53badcdbe3e5286dd/dokumentumok/45eb86367399123068ccceb626bcc78342c14795/letoltes